CELEX: 32018D0322
Language: hr
Date: 2018-03-02 00:00:00
Title: Provedbena odluka Komisije (EU) 2018/322 оd 2. ožujka 2018. o obustavi postupka ispitivanja trgovinskih prepreka koje obuhvaćaju mjere koje je donijela Republika Turska koje utječu na trgovinu nepremazanim bezdrvnim papirom

5.3.2018   
            
            
               HR
            
            
               Službeni list Europske unije
            
            
               L 62/36
            
         PROVEDBENA ODLUKA KOMISIJE (EU) 2018/322
   оd 2. ožujka 2018.
   o obustavi postupka ispitivanja trgovinskih prepreka koje obuhvaćaju mjere koje je donijela Republika Turska koje utječu na trgovinu nepremazanim bezdrvnim papirom
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) 2015/1843 Europskog parlamenta i Vijeća od 6. listopada 2015. o utvrđivanju postupaka Unije u području zajedničke trgovinske politike kako bi se osiguralo ostvarivanje prava Unije prema međunarodnim trgovinskim pravilima, posebno onima utvrđenima pod okriljem Svjetske trgovinske organizacije (1) (Uredba o trgovinskim preprekama), a osobito njezin članak 12. stavak 2.,
   nakon savjetovanja s Odborom za trgovinske prepreke,
   budući da:
   
               (1)
            
            
               Konfederacija europskih industrija papira („CEPI”) podnijela je 21. travnja 2017. pritužbu u ime industrije papira Unije u skladu s člankom 3. Uredbe o trgovinskim preprekama.
            
         
               (2)
            
            
               CEPI je tvrdio da je Republika Turska 28. rujna 2015. uvela sustav nadzora uvoza za nepremazani bezdrvni papir u koji je uključena obveza ishođenja posebne uvozne dozvole te kojim se onemogućuje uvoz ispod određene granične vrijednosti i stvaraju trgovinske prepreke za uvoz iznad te granične vrijednosti.
            
         
               (3)
            
            
               Komisija je odlučila da su u pritužbi sadržani dostatni dokazi za opravdanje pokretanja postupka ispitivanja. Obavijest o pokretanju postupka objavljena je 7. srpnja 2017. u Službenom listu Europske unije
                   (2).
            
         
               (4)
            
            
               Republika Turska je tijekom ispitnog postupka opozvala primjenu sustava nadzora uvoza za nepremazani bezdrvni papir.
            
         
               (5)
            
            
               Unatoč opozivu mjere kojom se nepremazani bezdrvni papir podvrgava sustavu nadzora, sustav nadzora i dalje postoji i može se ponovno uvesti za nepremazani bezdrvni papir. Komisija stoga smatra kako je postupak primjereno obustaviti, ali ne i završiti.
            
         
               (6)
            
            
               Komisija će pratiti stanje.
            
         
               (7)
            
            
               Mjere predviđene ovom Odlukom u skladu su s mišljenjem Odbora za trgovinske prepreke,
            
         DONIJELA JE OVU ODLUKU:
   Članak 1.
   Obustavlja se postupak ispitivanja trgovinskih prepreka koje obuhvaćaju mjere koje je donijela Republika Turska koje utječu na trgovinu nepremazanim bezdrvnim papirom.
   Članak 2.
   Ova Odluka stupa na snagu dvadesetog dana od dana objave u Službenom listu Europske unije.
   
      Sastavljeno u Bruxellesu 2. ožujka 2018.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 272, 16.10.2015., str. 1.
   
   
      (2)  SL C 218, 7.7.2017., str. 20.